EkBass/fiwiki-20250220-pages-articles huggingface dataset:
Orsinoli

Orsinoli eli 3,5-dihydroksitolueeni (C7H8O2) on fenolijohdannaisiin kuuluva aromaattinen orgaaninen yhdiste. Yhdistettä voidaan käyttää analyyttisessä kemiassa reagenssina muun muassa sokerien tunnistamiseen. ==Ominaisuudet ja esiintyminen luonnossa== Orsinoli on huoneenlämpötilassa väritöntä kiteistä ainetta, jonka väri muuttuu hitaasti ilman hapen vaikutuksesta punertavaksi. Yhdiste liukenee hyvin veteen ja moniin orgaanisiin liuottimiin kuten etanoliin ja dietyylieetteriin ja hieman heikommin bentseeniin ja kloroformiin. Kidevedettömän yhdisteen lisäksi tunnetaan myös kidevedellinen orsinolin monohydraatti. Orsinolia esiintyy useissa jäkälissä ja se on yhtenä komponenttina aiheuttamassa jäkälille tunnusomaista hajua.Johannes Panten & Horst Surburg: Flavors and Fragrances, 4. Natural Raw Materials, Ullmann's Encyclopedia of Industrial Chemistry, John Wiley & Sons, New York, 2015. Viitattu 1.2.2017 Orsinolia esiintyy myös useissa ruusuissa, joissa on o-metyylitransferaasientsyymiä. Tämä entsyymi metyloi orsinolin sen monometyylieetteriksi, joka on yksi ruusun tuoksun komponenteista. ==Käyttö== Orsinoli kondensoituu polysakkarideista ja monosakkarideista kuumennettaessa muodostuvien furfuraalijohdannaisten kanssa vihreäksi yhdisteeksi. Ainetta käytetään muun muassa heksoosien ja pentoosien pitoisuuden määrittämiseen spektrofotometrisesti. Orsinolia käytetään myös ligniinin läsnäolon osoittavana kemikaalina. ==Lähteet== Luokka:Fenolit
Ilpo Martikainen

Kyösti Ilpo Paavali Martikainen (22. joulukuuta 1947 LapinlahtiIlpo Martikaisen muistokirjoitus Helsingin Sanomissa 7.2.2017, s. B 13. Artikkelin verkkoversio. – 30. tammikuuta 2017) oli suomalainen äänentoistotekniikan diplomi-insinööri ja yrittäjä, joka perusti kansainvälisesti arvostetuksi kaiutinvalmistajaksi nousseen iisalmelaisen Genelec Oy:n.Kilpeläinen, Kia: Genelec Oy:n perustaja Ilpo Martikainen on kuollut. Savon Sanomat 31.1.2017. Viitattu 1.2.2017.Hartikainen, Jarno: Arvostetun kaiutinvalmistajan Genelecin Iisalmesta maailmankartalle vienyt Ilpo Martikainen on kuollut. Helsingin Sanomat 31.1.2017. Viitattu 1.2.2017.Kuolinilmoitus. Helsingin Sanomat 19.2.2017, s. C 15. Ilpo Martikainen opiskeli akustiikan diplomi-insinööriksi Teknillisessä korkeakoulussa. Innokkaana äänentoiston harrastajana hän aloitti ammattikäyttöön tarkoitettujen tarkkailukaiutinten kehittämisen Yleisradiolle omassa makuuhuoneessaan Helsingissä vuonna 1976. Parin vuoden kuluttua Martikainen palasi kotitilalleen Lapinlahdelle ja perusti Geneleciksi nimeämänsä yrityksen. Sen toimintaa johtavat nyt Martikaisen lapset. Ilpo Martikainen teki useita kaiuttimiin liittyviä keksintöjä, joista syntyi patentteja. (englanniksi) ==Lähteet== ==Aiheesta muualla== *Martikainen kommentoi yritystään vuonna 2014 (Vimeo-videopalvelussa) Luokka:Suomalaiset yrittäjät Luokka:Suomalaiset insinöörit Luokka:Suomalaiset keksijät Luokka:Vuonna 1947 syntyneet Luokka:Vuonna 2017 kuolleet
Geneerinen ohjelmointi

Geneerinen ohjelmointi on ohjelmointimenetelmä, jossa algoritmit kirjoitetaan metatyypeillä tai varsinainen tietotyyppi määritellään myöhemmin. Keskeinen käsite on geneerisessä ohjelmoinnissa on abstraktointi: * tietotyypit * algoritmit * rakenteet * esitystavat Geneerisessä ohjelmoinnissa termillä konsepti () tarkoitetaan joukkoa abrastraktioita (tyypillisesti tyyppijärjestelmän tyyppejä). Menetelmä mahdollistaa algoritmien ja funktioiden käyttämisen uudelleen kirjoittamatta ohjelmakoodia eri tietotyypeille erikseen. Esimerkki menetelmän käytöstä on C++ ohjelmointikielen template-mallit ja tarkemmin sen standardimallikirjasto. == Lähteet == Luokka: Ohjelmointiparadigmat
Everywear Games

Everywear Games Oy on suomalainen videopeliyhtiö. Yritys on erikoistunut älykelloille tehtäviin peleihin. == Pelit == Yhtiön pelejä ovat: Peli Vuosi Julkaisija Pelialusta Genre Field Day iOS Runeblade iOS Time Unit iOS == Lähteet == == Aiheesta muualla == * Everywear Games kotisivut Luokka:Suomalaiset videopeliyritykset
Tampereen MAP-kirkko

Tampereen MAP-kirkko on Tampereen Kalevan kaupunginosassa sijaitseva Myöhempien Aikojen Pyhien Jeesuksen Kristuksen kirkolle eli Mormoneille kuuluva kirkkorakennus. Kirkko rakennettiin samalle paikalle kuin vanha, 1960-luvulla rakennettu ja tammikuussa 2008 tuhopoltettu kirkko. Uusi kirkkorakennus valmistui joulun alla 2010 ja vihittiin käyttöön 16.1.2011. Vihkimisen suoritti vyöhykkeenjohtaja Erich Kopische. Uudisrakennuksen kustannukset olivat noin neljä miljoonaa euroa ja ne kuittasi kansainvälinen mormonikirkon keskusrahasto. ==Lähteet== == Aiheesta muualla == * Seurakunta Facebookissa Mormonikirkko Luokka:Suomen kivikirkot Luokka:Kaleva Luokka:Mormonismi Suomessa
Taylor Sheridan

Taylor Sheridan (oik Sheridan Taylor Gibler Jr. s. 21. toukokuuta 1970 Chapel Hill, North Carolina) on yhdysvaltalainen näyttelijä, käsikirjoittaja, ohjaaja ja tuottaja. Hänet tunnetaan parhaiten David Halen roolistaan televisiosarjassa Sons of Anarchy. Sheridan on käsikirjoittanut elokuvat Sicario (2015) ja Hell or High Water (2016), josta hän sai parhaan alkuperäisen käsikirjoituksen Oscar-ehdokkuuden. Hän teki debyyttinsä ohjaajana elokuvassa Wind River (2017), jonka hän myös käsikirjoitti. ==Osittainen filmografia== Filmografia Vuosi Suomenkielinen nimi Lopputeksteissä Lopputeksteissä Lopputeksteissä Rooli Huom. Vuosi Suomenkielinen nimi Käsikirjoittajana Ohjaajana Näyttelijänä Rooli Huom. 2005–2007 Veronica Mars Danny Boyd 5 jaksoa 2008–2010 Sons of Anarchy David Hale 20 jaksoa 2011 Vile 2015 Sicario 2016 Hell or High Water Cowboy Cameo 2017 Wind River 2018 Sicario: Day of the Soldado 2021 Without Remorse 2021 Those Who Wish Me Dead 2023 Finestkind ==Lähteet== ==Aiheesta muualla== * Luokka:Yhdysvaltalaiset televisionäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1970 syntyneet Luokka:Elävät henkilöt
Changin lentoaseman metroasema

Changi Airport on Singaporen Mass Rapid Transit -metrojärjestelmän asema Changin lentoasemalla Singaporen itäisellä suuralueella. Se avattiin 27. helmikuuta 2001. Se on East West Linen Changin haaran pääteasema. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW4 Tanah Merah 5:31 5:59 0:06 == Lähteet == == Aiheesta muualla == * Changin lentoaseman metroasema Singaporen liikennelaitoksen sivuilla Luokka:Mass Rapid Transitin asemat
Ylä-Harzin vesihuoltojärjestelmä

Ylä-Harzin vesihuoltojärjestelmä (saks. Oberharzer Wasserregal) on patojen, tekojärvien, ojien ja muiden rakenteiden järjestelmä Saksan Harz-vuoristossa. Suuri osa järjestelmästä rakennettiin 1500-1800-luvuilla ohjaamaan vettä Ylä- Harzin kaivoksia varten. Se on yksi suurimmista ja tärkeimmistä historiallisista kaivostoiminnan vesitalousjärjestelmistä maailmassa. Yhdessä Rammelsbergin kaivosten ja Goslarin kaupungin kanssa se on osa Unescon maailmanperintökohteita. Luokka:Ala-Saksi Luokka:Unescon maailmanperintökohteet Saksassa
Yrjö Wigren (yritys)

Yrjö Wigren Oy on suomalainen lihanjalostusalan yritys. Vuonna 1917 perustettu Yrjö Wigren Oy on Suomen vanhin yhtäjaksoisesti toiminnassa ollut lihanjalostusyritys. Yrityksen tuotteita ovat muun muassa meetwurstit, maksamakkarat ja nakit. Wigrenin perhe omisti yrityksen 1917–1987 ja Salosen perhe 1987–2011. Nykyisin yrityksen omistaa Inter­avanti Oyj.Historia | Yrjö Wigren Oy ==Historia== Yrjö Wigren aloitti uransa juoksupoikana Tampereen kauppahallissa toimineessa Granbergin liha- ja leikkelemyymälässä. Kesällä 1917 hän osti Tampereen Tammelan kaupunginosassa sijainneen K. A. Silanderin makkaraliikkeen ja käynnisti oman yrityksensä. Vuonna 1922 hän rakensi Wigrenin tehtaan Tampereen keskustaan Näsilinnan­katu 22:een. Kyseessä on saattanut olla yksi ensimmäisistä höyrykeittoon siirtyneistä tehtaista. Tehdas siirtyi Tampereen keskustasta Nekalaan Vihiojantie 2:een 1960-luvun alussa ja vuonna 1989 Sarankulmaan osoitteeseen Patamäenkatu 2. Wigrenin uudesta tehtaasta tuli Pirkanmaan ensimmäinen EU-hyväksytty lihanjalostuslaitos. ==Lähteet== ==Aiheesta muualla== *Yrjö Wigren Oy:n viralliset kotisivut *Wigren Catering Luokka:Suomalaiset elintarvikeyritykset Luokka:Tamperelaiset yritykset
Minyalaiset

Minyalaiset olivat helladisella kaudella eli Kreikan pronssikaudella Boiotian ja Thessalian alueella Kreikassa elänyt kansa. Se on saanut nimensä kreikkalaisessa mytologiassa esiintyvän alueen kuningas Minyaan mukaan. Minyalainen kulttuuri kukoisti alueella keskisellä ja myöhäisellä helladisella kaudella noin 2000–1550 eaa., alkuvaiheessaan ennen mykeneläistä kulttuuria ja loppuvaiheessaan samaan aikaan sen kanssa yhtenä mykeneläisistä kuningaskunnista. Kulttuuri tunnetaan minyalaisesta keramiikasta, joka oli pronssikautisen Manner-Kreikan ensimmäistä dreijalla tehtyä keramiikkaa. Keramiikka oli pääosin harmaata ja myöhemmässä vaiheessaan myös keltaista. Kulttuurin keskuspaikka oli Boiotian Orkhomenos. 1300-luvulla eaa. minyalaiset kuivattivat Boiotian Kopaisjärven viljelymaaksi. Kuivatushanke oli Euroopan varhaisin ja jopa nykyaikaan nähden suurikokoinen hanke. Syntyneen tasangon laidalle minyalaiset rakensivat Glan linnoituksen ilmeisesti yhdessä Theban kanssa. Kreikkalaisessa mytologiassa minyalaiset liittyvät kertomukseen argonauteista. == Lähteet == == Aiheesta muualla == Luokka:Antiikin Kreikan heimot Luokka:Helladinen kulttuuri
Protogeometrinen kausi

Protogeometrinen kausi (esigeometrinen kausi) on muinaisen Kreikan niin kutsuttuihin ”pimeisiin vuosisatoihin” luettavissa oleva aikakausi, joka käsittää noin vuodet 1050–900 eaa. Kausi seurasi submykeneläistä kautta, ja sitä seurasi varsinainen geometrinen kausi noin 900 eaa. alkaen. Protogeometrinen kausi tunnetaan muiden pimeiden vuosisatojen tavoin vain arkeologian kautta. Käsitettä käytetään erityisesti puhuttaessa aikakauden keramiikasta. == Historia == Protogeometrista keramiikkaa tuotettiin erityisesti Ateenassa ja muualla Attikassa sekä Euboialla, jotka olivat selvinneet vähemmin vaurioin mykeneläisen kulttuurin romahduksesta ja doorilaisvaellusten ajasta. Protogeometrinen keramiikka sai vaikutteita itämaisesta keramiikasta, erityisesti Pohjois-Syyrian taiteesta sekä kreetalaisen keramiikan viimeisestä vaiheesta. Protogeometrinen kausi ja sitä välittömästi edeltäneet ja seuranneet ajat voidaan jakaa kausiin seuraavasti. Ajoitukset ovat summittaisia ja pyöristettyjä. Kirjainlyhenteitä käytetään englanninkielisessä ja tieteellisessä kirjallisuudessa. Ajoitus (noin) Kausi Attikassa 1100–1050 eaa. Submykeneläinen (alimykeneläinen) 1050–950 eaa. EPG tai PG I Varhainen protogeometrinen MPG tai PG II Keskinen protogeometrinen 950–900 eaa. LPG tai PG III Myöhäinen protogeometrinen 900–850 eaa. EG Varhainen geometrinen == Protogeometrinen keramiikka == Protogeometric amphora BM A1124.jpg|Amfora, Attika, n. 975–950 eaa. Amphora protogeometric BM A1123.jpg|Amfora, Attika, n. 950–900 eaa. Attic protogeometric Kalathos Antikensammlung Kiel.jpg|Kalathos, Attika, n. 950–900 eaa. Fragments of Early Geometric Attic kraters, 950-875 BC, AM Ag Andreas, Sifnos, no 78-79, 153533.jpg|Krateerien sirpaleita, Attika, n. 950–875 eaa. Antikensammlung-Kykladenmuseum 0075.JPG|Amfora, Euboia, 900-luku eaa. Antikensammlung-Kykladenmuseum 0076.JPG|Pyksis, Euboia, 900-luku eaa. Antikensammlung-Kykladenmuseum 0058.JPG|Lekythos, 1000–900-luku eaa. Antikensammlung-Kykladenmuseum 0055.JPG|Kaksois-oinokhoe, 900-luku. Antikensammlung-Kykladenmuseum 0054.JPG|Linnunmuotoinen vaasi, 900-luku eaa. Antikensammlung-Kykladenmuseum 0056.JPG|Skyfos, 900–800-luku eaa. == Lähteet == == Aiheesta muualla == Luokka:Antiikin Kreikan keramiikka Luokka:Geometrinen kausi Luokka:Kreikan pimeät vuosisadat
Lepanto

Lepanto voi viitata johonkin seuraavista: * Náfpaktos, keskiajalla Lepanto, kaupunki Kreikassa * Frans Lepanto, suomalainen jääkärieverstiluutnantti == Sota-aluksia == * RN Lepanto (1883), Italian laivaston taistelulaiva * Lepanto (1893), Espanjan laivaston risteilijä * RN Lepanto (1927), Italian laivaston miinalaiva * Lepanto (1929), Espanjan laivaston hävittäjä == Katso myös == * Lepanton taistelu
Eila Alahuhta

Eila Marjatta Alahuhta (o.s. Petäjä, vuosina 1948–1971 Savonen; 23. syyskuuta 1926 Mikkeli – 25. huhtikuuta 2017 Kauniainen) oli suomalainen kasvatustieteilijä ja logopedi. Hän hoiti Oulun yliopiston logopedian professuuria vuosina 1984–1993. Hänen tutkimusalaansa olivat kielelliset häiriöt ja niiden ennaltaehkäisy sekä niiden yhteys lasten ja nuorten oppimisvaikeuksiin. Eila Alahuhdan veli oli arkkitehti Keijo Petäjä. Kauppaneuvos, lääkealan yritysjohtaja Lasse Savonen on Eila Alahuhdan poika. Viitattu 28.6.2023. == Lähteet == == Aiheesta muualla == * Eila Alahuhdan muistokirjoitus Helsingin Sanomissa. * Luokka:Suomalaiset kasvatustieteilijät Luokka:Suomalaiset logopedit Luokka:Oulun yliopiston professorit Luokka:Suomalaiset professorit Luokka:Vuonna 1926 syntyneet Luokka:Vuonna 2017 kuolleet
Hukutaan paskaan

__NOTOC__ Hukutaan paskaan on punkyhtye Huoran esikoisalbumi, joka julkaistiin 24. maaliskuuta 2017 levymerkillä Stupido Records.Levykauppa Äx: Huora – Hukutaan paskaan LP Albumilta julkaistiin single ”Sori siitä”, joka ilmestyi 18. marraskuuta 2016. Kappaleesta kuvattiin myös musiikkivideo.YouTube: Huora: Sori siitä Laulaja Anni Lötjönen on kommentoinut albumin valmistumista seuraavasti: Albumi debytoi Suomen virallisen listan sijalla 8. == Kappaleet == # # # # # # # # # # # == Arviot == * Imperiumi.net: * Inferno: * Keskisuomalainen: * Soundi: == Kokoonpano == * Anni Lötjönen – laulu * Paavo Pekkonen – kitara * Ere Manninen – basso * Saku Sahlstedt – rummut === Tuotanto === * Matti Lötjönen – tuottaja, äänittäjä, miksaaja * Jaakko Viitalähde – masteroija * Tepai Lehtolainen – kansikuva * Veera Moberg – grafiikka == Lähteet == * Luokka:Vuoden 2017 esikoisalbumit Luokka:Huoran albumit
Osoiteavaruus

Osoiteavaruus (myös muistiavaruus) tietotekniikassa tarkoittaa yksilöllisten osoitteiden määrän laajuutta. == Historia == Alkujaan tietokoneen muistille ei ollut abstraktiota: tietokoneohjelma oli tietyssä fyysisessä osoitteessa ja oli ainoa suoritettava ohjelma (prosessi). Moniohjelmoinnin myötä aiemmat olettamukset eivät enää pitäneet paikkaansa ja ohjelmaa voitiin vaihtaa milloin vain, muun muassa tietokoneen odottaessa IO-järjestelmän toimintaa. Myös osituskäytön ja interaktiivisuuden myötä tuli tarve jakaa muisti osoitevaruuksiin sekä lisätä näiden välisiä suojauksia. ==Osoiteavaruuden toiminta== Osoiteavaruuden laajuuden ilmoittamisessa normaalisti kerrotaan montako bittiä osoitteeseen ilmaisuun käytetään. Tavun ollessa pienin osoitettavissa oleva yksikkö, muistiavaruuden koko on kaksi potenssi osoitteen koko. Esimerkiksi 32-bittisessä osoiteavaruudessa osoitettavissa olevan muistin määrä: 232 = 4 gigatavua. Suoritin voi tukea sisäisesti osoiterekisterissä 32-bittistä osoiteavaruutta, mutta ulkoisen muistiväylän leveys voi olla pienempi kustannuksissa säästämiseksi. Esimerkiksi ensimmäinen Motorola 68000 -sarjan suoritin tuki sisäisesti 32-bittistä avaruutta mutta ulkoisesti pystyi osoittamaan vain 16-bittistä avaruutta. Käyttöjärjestelmä usein jakaa muistin ytimen ja käyttäjän osoiteavaruuksiin. Ydin voi käyttää fyysisiä osoitteita (laitteiden oikeat osoitteet) ja käyttäjäsovellukset loogisia osoitteita, joiden käsittelyssä auttaa muistinhallintayksikkö. Tietokoneen osoittamassa muistiavaruudessa voi olla aukkoja (memory hole), joka on varattu laitteistolle. Käyttöjärjestelmä voi käyttää tätä aluetta tiedon välitykseen laajennuslaitteille. Suorittimet tyypillisesti tukevat suurempaa osoiteavaruutta kuin mitä tietokoneessa voi fyysisesti olla kerralla. Tämä kapasiteetti voidaan hyödyntää näennäismuistissa, jossa varsinainen sisältö vaihdetaan levyltä keskusmuistiin tarvittaessa. Tietokoneissa laajennuslaitteilla voi olla oma muistiavaruutensa eivätkä ne näe tietokoneen keskusmuistia suoraan tai lainkaan riippuen järjestelmän toteutuksesta. Oikosiirron (DMA) tapauksessa muistikäsittelyn on huomioitava että laajennuslaitteella voi olla rajoittuneempi kyky osoittaa muistia (pienempi osoiteavaruus) kuin tietokoneen omalla suorittimella. HSA- arkkitehtuuri () laitteissa CPU ja GPU voivat jakaa saman muistiväylän ja käyttää samaa muistia. Tämä vähentää mahdollisia muistisiirtoja ja voi parantaa suorituskykyä. Esimerkkinä PlayStation 4. == Katso myös == * Virtuaalimuisti * Sivutus == Lähteet == Luokka:Tietotekniikan käsitteet
Santa Marta de Tormes

Santa Marta de Tormes on kunta Kastilia ja Leónin itsehallintoalueella Espanjassa. Paikkakunnan asukasluku on noin 15 000 (2016).Instituto Nacional de Estadiística == Kuvia == Santamarta4.JPG Santamarta5.JPG Santamarta1.JPG == Lähteet == == Aiheesta muualla == Luokka:Kastilia ja Leónin kunnat
San Maurizio d’Opaglio

San Maurizio d’Opaglio on kunta Pohjois-Italiassa Novaran maakunnassa Piemonten alueella. San Maurizio d’Opaglion naapurikunnat ovat Gozzano, Madonna del Sasso, Orta San Giulio, Pella ja Pogno. == Lähteet == Luokka:Novaran maakunnan kunnat
Valduggia

Valduggia on kunta Pohjois-Italiassa Vercellin maakunnassa Piemonten alueella. Valduggian naapurikunnat ovat Boca, Borgosesia, Cellio, Gargallo, Grignasco, Madonna del Sasso, Maggiora, Pogno ja Soriso. == Lähteet == Luokka:Vercellin maakunnan kunnat
Luettelo koripallon olympiamitalisteista

Koripallo on ollut olympialaisten kisaohjelmassa virallisena lajina vuoden 1936 kesäolympialaisista lähtien. Naisten koripallo otettiin olympiaohjelmaan vuonna 1976. Menestynein maa olympialaisten koripallossa on Yhdysvallat, joka on voittanut kultamitalin 15 kertaa miesten ja 8 kertaa naisten turnauksessa. ==Miehet== ==Naiset== ==Lähteet== Koripallo Luokka:Koripallo olympialaisissa Olympiamitalisteista
Tom of Finland (musikaali)

Tom of Finland on Tuomas Parkkisen kirjoittama sekä Jussi Vahvaselän ja Jori Sjöroosin säveltämä musikaalinäytelmä suomalaisen Touko Laaksosen eli homoeroottisena taiteilijana tunnetun Tom of Finlandin elämästä. Se kantaesitettiin Turun kaupunginteatterin väliaikaistiloissa Logomossa 27. tammikuuta 2017, ohjaajana ja koreografina Reija Wäre. ==Juoni== 1930-luvulla Kaarinassa asuva opettajaperhe kannustaa nuorta Touko-poikaa tämän piirustusharrastuksessa. Pian syttyy talvisota, johon Toukokin joutuu. Touko itse on vartuttuaan sinut homoseksuaalisuutensa kanssa, toisin kuin hänen elämänkumppaninsa Veli. Turun kaupunginteatterin esittelytekstin mukaan ”musikaali haastaa katsojat ajatusleikkiin, että Tom of Finland ja hänen taiteensa ovat olleet maailmanlaajuisesti eräs suurimmista vaikuttajista homojen vapautumisessa --verrattavissa Martin Luther Kingiin mustien oikeuksien puolestapuhujana”. ==Rooleissa== Turun kevään 2017 esityksissä päärooleissa nähdään:Tom of Finland, Turun kaupunginteatteri. Viitattu 1.2.2017.Jordan, Taina: Tom of Finland -musikaali on tuleva klassikko , kulttuurijulkaisu Nousu 1.2.2017. Viitattu 2.2.2017. ==Vastaanotto== Tom of Finland -musikaali sai erittäin suopeat arviot kriitikoilta. Turun Sanomien Tomi Norha kiteytti teoksen ”täysosumaksi, jolle voi povata jopa kansainvälistä menestystä, kaikki edellytykset siihen ovat olemassa: aina ajankohtainen suvaitsevaisuuden teema, valmis ja vastaanottavainen yleisö, sekä erinomainen toteutus, jossa tarttuvat melodiat sidotaan toisiinsa selkeällä tematiikalla”.Norha, Tomi: Teatteriarvio: Tom of Finland on täysosuma , Turun Sanomat 28.1.2017. Viitattu 1.2.2017. Helsingin Sanomien Lauri Meri piti nimiroolia esittävän Olli Rahkosen suoritusta erinomaisena mutta tarinaa hieman sekavana ja turhan elämäkerrallisena.Meri, Lauri: Avoimuutta ylistävässä Tom of Finland -musikaalissa on poukkoileva tarina ja loistava päänäyttelijä, Helsingin Sanomat 28.1.2017. Viitattu 1.2.2017. Myös Turun Sanomien Outi Lahtinen piti Rahkosen roolityötä ”häikäisevän hyvänä”.Lahtinen, Outi: Teatteriarvio: Tom of Finland – lupa katsoa, koskea ja tuntea , Turun Sanomat 28.1.2017. Viitattu 1.2.2017. ==Lähteet== Luokka:Suomalaiset musikaalit Luokka:Turun kulttuuri
Neil Gorsuch

Neil McGill Gorsuch (s. 29. elokuuta 1967 Denver, Colorado) on yhdysvaltalainen tuomari ja Yhdysvaltain korkeimman oikeuden jäsen. Yhdysvaltain presidentti Donald Trump nimitti hänet 31. tammikuuta 2017 ehdokkaakseen noin vuosi aikaisemmin kuolleen Antonin Scalian tilalle. Yhdysvaltain senaatti vahvisti nimityksen 7. huhtikuuta äänin 54–45. == Elämä == Gorsuchin äiti oli Yhdysvaltain ympäristönsuojeluviraston johtaja Anne Gorsuch Burford. Gorsuch on opiskellut Columbian, Harvardin ja Oxfordin yliopistoissa. Hän toimi 1990-luvun alkupuolella useiden tuomareiden avustajana ja siirtyi sitten yksityiseksi asianajajaksi ja myöhemmin oikeusministeriön virkamieheksi. Vuodesta 2006 lähtien Gorsuch on ollut Yhdysvaltain kymmenennen piirin vetoomustuomioistuimen jäsen.Biographical notes on Supreme Court Nominee Neil Gorsuch Associated Pressin uutinen AP News -sivustolla 31.1.2017. Viitattu 2.2.2017. == Näkemykset == Gorsuchia kuvaillaan konservatiiviksi. Hän arvostelee eutanasiaa, liittovaltion liiallista vallankäyttöä ja presidenttien tapaa ohittaa kongressi asetuksilla, ja hän kannattaa Yhdysvaltain perustuslain kirjaimellista tulkintaa.Sami Sillanpää: Trumpin tuomarivalinta Neil Gorsuch on perinteisten arvojen kannattaja, mutta pieni yllätys – grafiikka näyttää korkeimman oikeuden jakolinjat Helsingin Sanomat 1.2.2017. Viitattu 2.2.2017. == Lähteet == == Aiheesta muualla == luokka:Vuonna 1967 syntyneet Luokka:Elävät henkilöt Luokka:Yhdysvaltain korkeimman oikeuden tuomarit
Series 40

Series 40 (usein lyhennettynä S40) on Nokian käyttöjärjestelmä ja käyttöliittymäalusta. Käyttöjärjestelmää käytettiin alemman hintaluokan laitteissa. Nokian ilmoituksen mukaan Series 40 -laitteita on myyty 1,5 miljardia kappaletta. Ensimmäinen käyttöjärjestelmää käyttänyt puhelin Nokia 7110 julkaistiin vuonna 1999. Viimeinen käyttöjärjestelmää käyttänyt puhelin Nokia 515 julkaistiin vuonna 2013. Jotkin Vertu-sarjan puhelimet käyttävät Series 40 -käyttöjärjestelmää. Yleisesti Series 40 -puhelimista käytetään termiä ominaisuuspuhelin (feature phone) eikä älypuhelin kuten Series 60 -puhelimista käytetään. == Ominaisuudet == Useissa Series 40 -puhelimissa on Java MIDP -tuki. == Katso myös == * Series 30 * Series 60 * Series 80 == Lähteet == Luokka:Nokian matkapuhelimet
Sihame Ayouba Ali

Sihame Ayouba Ali (s. 15. elokuuta 1984 Koroni, Grande Comore, Komorit) on komorilainen uimari, joka painaa 50 kg ja on pituudeltaan 161 cm. == Lontoo 2012 == Ali edusti maataan Lontoon kesäolympialaisissa vuonna 2012 naisten 100 metrin vapaauinnissa jääden kuitenkin erävaiheen viimeiseksi. Uintinsa jälkeen hän katosi Lontoon kaduille paetakseen kohtaloaan Komoreilla. Hän olisi nimittäin joutunut naimaan 60-vuotiaan miehen ollessaan itse 17. Hän valmistautui matkustamaan Pariisiin peitenimellä Mouniate Mhoussini, mutta hänen valepassinsa huomattiin ja hän joutui arestiin ja myös vankilaan kahdeksaksi kuukaudeksi. Tämän jälkeen hän haki turvapaikkaa Isosta- Britanniasta lakimiehensä kautta, sillä hän arveli, että häntä odottaisi kuolema pettyneen perheen vuoksi, jos hän palaisi Komoreille. == Lähteet == Luokka:Vuonna 1984 syntyneet Luokka:Komorilaiset uimarit Luokka:Elävät henkilöt
Botswana kesäolympialaisissa 2000

Botswana osallistui Sydneyn kesäolympialaisiin vuonna 2000 seitsemän urheilijan joukkueella. Maan urheilijat osallistuivat yleisurheiluun ja nyrkkeilyyn. Maan lipunkantajana avajaisissa toimi joukkueen ainoa nyrkkeilijä, eli Gilbert Khunwane. Botswana ei saavuttanut kisoista mitalia. == Joukkue == === Nyrkkeily === *Gilbert Khunwane - Miesten kevytsarja === Yleisurheilu === *Johnson Kubisa - Miesten 400 metrin juoksu ja 4 x 400 metrin viesti *Glody Dube - Miesten 800 metrin juoksu ja 4 x 400 metrin viesti *Tiyapo Maso - Miesten maraton *California Molefe - Miesten 4 x 400 metrin viesti *Lulu Basinyi - Miesten 4 x 400 metrin viesti *Aggripa Matshomeko - Miesten 4 x 400 metrin viesti == Lähteet == Luokka:Botswana olympialaisissa Luokka:Valtiot kesäolympialaisissa 2000
Kulttuuriradikalismi

Kulttuuriradikalismi tarkoittaa radikaalien muutosten vaatimista kulttuurielämässä. Kulttuuriradikalismiin liitetään muun muassa uskontokritiikki, sosiaalisten normien vastustaminen, antimilitarismi, vapaan seksuaalimoraalin tavoittelu sekä avoimuus uusia kulttuurin muotoja kohtaan. == Katso myös == * Kulttuuriliberalismi * Kulttuurikonservatismi * Kulttuurisota * Kulttuurivallankumous ==Lähteet== Luokka:Radikalismi Luokka:Poliittinen aktivismi
Web application messaging protocol

WAMP (Web Application Messaging Protocol) on WebSocket -protokollan päällä toimiva IANA:n rekisteröimä protokolla, jolla on mahdollista toteuttaa etäproseduurikutsutoiminnallisuus sekä "PubSub" (julkaise-kuuntele) -toiminnallisuus. Protokolla on suunniteltu avoimeksi standardiksi sovelluksen eri komponenttien välisen reaaliaikaisen viestinnän toteuttamiseksi. Sitä voidaan käyttää esimerkiksi responsiivisten webbisovellusten tekoon tai esineiden internetin (IoT) tiedonsiirtoprotokollana. ==Toteutuksia== Alla on luettelo WAMP-protokollatoteutuksista ohjelmointikielineen: Kirjasto Ohjelmointikieli AngularWAMP JavaScript AngularJS kehitysympäristössä AutobahnCpp C++ 11 AutobahnJS JavaScript AutobahnPython Python backbone.WAMP JavaScript Backbone.js -kirjastolle CppWAMP C++ Erwa Erlang Jawampa Java Loowy Lua MDWamp Objective-C Minion PHP rx.wamp JavaScript Thruway PHP WAMP POCO C++ WampSharp C# Wampy.js JavaScript IANA:n protokollakuvaus Luokka:Tietotekniikka
Perhearvot

Perhearvot ovat perheen kautta opittuja arvoja, joilla viitataan erityisesti korkeisiin moraalistandardeihin ja kuriin. Perhearvojen tavoitteena on ylläpitää perheen rakennetta, tavoitetta, rooleja, uskomuksia, asenteita ja ihanteita. == Katso myös == *Ydinperhe *Familismi ==Lähteet== Luokka:Perhe Luokka:Arvot Luokka:Konservatismi
Pyynikinsaaret

Pyynikinsaaret on Tampereella Pyhäjärvessä sijaitseva saariryhmä, joka koostuu kolmesta eri saaresta. Saarilla ei ole asutusta. Luokka:Tampereen saaret Luokka:Pyynikki Luokka:Pyhäjärven (Tampere) saaret
Jesper Parnevik

Jesper Parnevik (s. 7. maaliskuuta 1965 Botkyrka, Tukholman lääni, Ruotsi) on ruotsalainen ammattilaisgolfaaja.Han vill inte sluta spela. Allehanda.se Parnevik siirtyi ammattilaiseksi 21-vuotiaana. Hän saavutti PGA-kiertueella viisi turnausvoittoa vuosina 1998–2001.Jerper Parnevik, Career PGA Tour Major-turnauksissa hän sijoittui parhaimmillaan Britannian avoimessa turnauksessa toiseksi vuosina 1994 ja 1997.Jesper Parnevik, PGA Tour Turnberry. The OpenRoyal-Troon. The Open Maailmanlistalla Parnevik oli kymmenen parhaan joukossa yhteensä 38 viikkoa vuosina 2000–2001Envadigital.net pdf ja parhaimmillaan sijalla seitsemän. Hän edusti Ryder Cupissa Eurooppaa vuosina 1997, 1999 ja 2002.Ryder Cup (s. 28–30) pdf == Lähteet == Luokka:Ruotsalaiset golfaajat Luokka:Vuonna 1965 syntyneet Luokka:Elävät henkilöt
Gravity (Hovigin kappale)

Gravity on kyproslaislaulaja Hovigin esittämä kappale, jolla hän edusti Kyprosta vuoden 2017 Euroviisuissa. Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui viidenneksi 164 pisteellä ja pääsi finaaliin. Finaalissa se sai 68 pistettä ja jäi sijalle 21. == Lähteet == Luokka:Kyproksen euroviisuedustuskappaleet Luokka:Vuoden 2017 euroviisuedustuskappaleet
The Growlers

The Growlers on yhdysvaltalainen rockyhtye, joka perustettiin Kaliforniassa vuonna 2006. Yhtyeen tyyliä on kuvailtu kantrin, popin, surfin, rockin ja beatmusiikin sekoitukseksi, josta he itse käyttävät termiä ”Beach Goth”. Yhtyeeseen kuuluvat laulaja Brooks Nielsen, kitaristi Matt Taylor ja pianisti/kitaristi Kyle Straka. == Diskografia == === Studioalbumit === * * * * * === EP:t === * * * === Singlet === * ”Gay Thoughts” / ”Feeling Good” (2011) * ”Uncle Sam’s a Dick” / ”Drinking Song for Kids” (2012) == Lähteet == Luokka:Yhdysvaltalaiset psykedeeliset rockyhtyeet Luokka:Yhdysvaltalaiset garage rock -yhtyeet
Olli Salonen

Olli "Salkku" Ilpo Salonen (s. 5. toukokuuta 1983 Helsinki) on suomalainen muusikko, televisio- ja elokuvaohjaaja. Ennen siirtymistään elokuva- ja televisioalalle Salonen soitti kitaraa Ripsipiirakka-kokoonpanossa vuosina 1998–2005. Hän on myös ollut mukana helsinkiläisessä Bags of Ohoy -yhtyeessä. Taideteollisessa korkeakoulussa elokuvaohjaamista opiskellut Salonen on ohjannut musiikkivideoita muun muassa Vesa-Matti Loirille, Samuli Edelmannille ja Jipulle. "Jos sä tahdot niin" -musiikkivideo ylitti 8 miljoonaa katselukertaa YouTubessa. Salonen on työskennellyt myös SuomiLOVE- musiikkiohjelman ohjaajana sen kolmannella kaudella. Ohjelma palkittiin Kultaisella Venlalla vuoden 2016 parhaana musiikkiviihdeohjelmana.Kultainen Venla Vuonna 2017 Salosen esikoiselokuva Wendy and the Refugee Neverland sai ensi-iltansa. Elokuvasta Salonen sai Jussi-ehdokkuuden parhaan elokuvamusiikin kategoriassa. == Filmografia == === Ohjaukset === ==== Elokuvat ==== Vuosi Elokuva 2017 Wendy and the Refugee Neverland ==== Televisiosarjat ==== Vuosi Ohjelma 2025 ÄIJÄ 2022 Exit 2021 Pahan väri 2020 Ei Haukku haavaa tee 2019 Kellot soi 2018 Jahti (1. kausi) 2017 Tähdet, tähdet (4. kausi) 2016 SuomiLOVE (3. kausi) World Vision - Sami Hedberg ja ystävät 2012 Näin tehtiin Ella ja kaverit -elokuva ==== Lyhytelokuvat ==== Vuosi Elokuva 2015 Milky way is our galaxy Like winning the lottery 2014 Back to Business 2013 Ecstasy 2012 Apathy === Tuottajana === ==== Elokuvat ==== Vuosi Nimi 2017 Wendy and the Refugee Neverland ==== Lyhytelokuvat ==== Vuosi Nimi 2015 Milky way is our galaxy Like winning the lottery 2014 Back to Business === Käsikirjoittajana === Vuosi Nimi 2018 Jahti (1. kausi) 2017 Wendy and the Refugee Neverland Tähdet, tähdet (4. kausi) Suomen paras palomies 2016 SuomiLOVE (3. kausi) World Vision - Sami Hedberg ja ystävät 2015 Milky way is our galaxy Like winning the lottery 2012 Näin tehtiin Ella ja kaverit -elokuva == Palkinnot == * Kultainen Venla 2016 - SuomiLOVE (paras musiikkiviihdeohjelma) * The 14th Peterkit international film festival Best Foreign film - The 14th Peterkit international film festival. Gukit.ru Best Foreign film - Back to Business == Ehdokkuudet == * Kultainen Venla 2018 - Jahti (paras game show) * Jussi-palkinnot 2018 - Wendy and the Refugee Neverland (paras elokuvamusiikki) * Kultainen Venla 2017 - Tähdet, tähdet (paras musiikkiviihdeohjelma) == Lähteet == == Aiheesta muualla == * * Olli Salonen virallinen sivusto * * Olli Salonen Suomalaisessa musiikkivideoarkistossa Luokka:Suomalaiset elokuvaohjaajat Luokka:Suomalaiset televisio-ohjaajat Luokka:Suomalaiset musiikkivideo-ohjaajat Luokka:Vuonna 1983 syntyneet Luokka:Elävät henkilöt
Private banking

Private banking on erityinen palvelu, jota osa pankeista tarjoaa varakkaille asiakkailleen. Kyseessä ovat usein asiakkaat, joilla on sijoitettavaa varallisuutta yli 300 000 euroa. Palvelu voi sisältää sijoitusneuvontaa, omaisuudenhoitoa, juridisia palveluita, veroneuvontaa ja ulkomaan sijoituksia. Pääsääntöisesti Private Banking -asiakkaalle tarjotaan muita asiakkaita parempia ehtoja. Omaisuudenhoitopalveluita tarjotaan konsultatiivisena omaisuudenhoitona sekä täyden valtakirjan omaisuudenhoitona. Konsultatiivisessa muodossa pankki antaa sijoitusneuvoja, mutta asiakas tekee sijoituspäätökset itse. Täyden valtakirjan omaisuudenhoidossa asiakas antaa sijoitusvarallisuutensa pankin tai sijoituspalveluyrityksen hoidettavaksi sovitun sijoitusstrategian mukaan ja asiakkaan hyväksymän riski- ja tuottotason puitteissa. == Lähteet == Luokka:Pankkitoimi Luokka:Englanninkieliset sanat ja sanonnat
Kazakstanin presidentti

Kazakstanin presidentti on Kazakstanin valtionpäämies, jonka kansa valitsee vaaleilla viiden vuoden välein. Presidentti on Kazakstanin asevoimien ylipäällikkö. Viran perustamisen jälkeen sitä ovat pitäneet Nursultan Nazarbajev sekä Kasym-Žomart Tokajev. Luokka:Kazakstanilaiset poliitikot
Series 30

Series 30 (lyhennetty S30) on Nokian sovellusalusta ja käyttöliittymä. Alusta on ollut käytössä alemman hintaluokan ominaisuus (feature) matkapuhelimissa. Tämä on eri alusta kuin HMD Globalin käyttämä Series 30+ Nokia 150 puhelimessa. Ensimmäinen Series 30 -puhelin oli Nokia 1100, joka on esitelty vuonna 2003. Viimeinen Series 30 -puhelin oli Nokia 107, joka on esitelty vuonna 2013. == Katso myös == * Series 40 * Series 60 * Series 80 Luokka:Nokian matkapuhelimet
Special Cargo Airlines

Special Cargo Airlines (; IATA: C7, ICAO: SCI) oli venäläinen rahtilentoyhtiö. Vuonna 1991 perustetun yhtiön kotikenttä oli Koltsovon kansainvälinen lentoasema Moskovan eteläpuolella. Se lopetti toimintansa vuonna 2000. == Laivasto == Special Cargo Airlines käytti toimintansa aikana seuraavia 25 lentokonetta ja helikopteria. * 1 Antonov An-2P * 2 Antonov An-2R * 1 Antonov An-2TP * 1 Antonov An-12A * 7 Antonov An-12B * 5 Antonov An-12BK * 1 Antonov An-24RV * 2 Antonov An-26 * 1 Antonov An-26B * 1 Jakovlev Jak-42D * 1 Kamov Ka-26 * 2 Mil Mi-8TV == Lähteet == Luokka:Entiset venäläiset lentoyhtiöt Luokka:Rahtilentoyhtiöt
Bombalin piirikunta

Bombalin piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Sen pinta-ala on 7 985 neliökilometriä. Piirikunnan hallintokeskus on Makenin kaupunki. Muita kaupunkeja ovat Pendembu ja Kamakwie. Piirikunnan väkiluku on kehittynyt seuraavasti: 198 776 as. (1963), 233 626 as. (1974), 317 729 as. (1985), 408 390 as. (2004) ja 606 183 asukasta (VL2015). Vuonna 2015 Bombalin piirikunnassa asui 8,6 prosenttia Sierra Leonen väestöstä. Outamba-Kilimin kansallispuiston itäosa sijaitsee Bombalin piirikunnassa. ==Päällikkökunnat== Piirikunta on jaettu paikallishallintoa varten 14 päällikkökuntaan (), jotka ovat: Päällikkökunta Väkiluku (VL2015) Hallinnollinen keskus Biriwa Kamabai Bombali Sebora Makeni Gbanti Kamaranka Kamaranka Gbendembu Ngowahun Kalangba Libeisaygahun Batkanu Magbaimba Ndorwahun Hunduwa Makari Gbanti Masongbon Paki Masabong Mapaki Safroko Limba Binkolo Sanda Loko Kamalo Sanda Tendaran Mateboi Sella Limba Kamakwie Tambakha Fintonia Makenin kaupunki Makeni Kuva:Pendembu en route to Outamba-Kilimi Park.JPG|Pendembun kaupunkia. Kuva:Pendemdu Mosque and Church.JPG|Moskeija ja krillinen kirkko Pendembussa. Kuva:Kamaranka village en route to Outamba-Kilimi Park.JPG|Kamarankan kylä Gbanti Kamarankan päällikkökunnassa. Kuva:Welcome to Kamakwie.JPG|Tervetuloa Kamakwieen. Kuva:Sierra Leone rice farming.jpg|Riisinviljelijä Bombalin piirikunnan Rolakossa. Kuva:Entrance to outamba-kilimi park.jpg|Outamba-Kilimin kansallispuiston itäosa sijaitsee Bombalin piirikunnassa. ==Lähteet== ==Aiheesta muualla== *UN Office for the Coordination of Humanitarian Affairs: Sierra Leone – Bombali. District profile (updated 16.11.2015; pdf) (reliefweb.int) Luokka:Sierra Leonen piirikunnat
Sirkkova

Sirkkova () on kylä Leningradin alueen Lomonosovin piirin Kaprion kunnassa Venäjällä. Se sijaitsee Inkerin ylängön pohjoisreunalla kilometrin Kapriosta pohjoiseen. Kylässä on 77 asukasta (vuonna 2010). Kaprion kihlakunnan Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500 nimellä Sirjakovo. Ruotsalaisten 1600-luvun alussa laatimassa maakirjassa se esiintyy autiona. Peter von Köppenin mukaan vuonna 1848 Sirkkovassa asui venäläisiä ja 22 savakkoa. Myöhemmin se mainitaan venäläis- suomalaisena sekakylänä. Suomalaiset kuuluivat Kaprion luterilaiseen ja venäläiset ortodoksiseen seurakuntaan. Vuonna 1862 Sirkkovassa oli 45 taloa ja 135 asukasta. Kylän talonpojat olivat 1860-luvulle saakka tilanomistajan maaorjia. Myöhemmin he kuuluivat Kaprion volostiin. Vuosina 1917–1922 Sirkkova muodosti oman kyläneuvoston, joka sittemmin liitettiin Kaprion kyläneuvostoon. Sirkkova koostuu etupäässä puutarhapalstojen ympäröimistä omakotitaloista. Sen yhteyteen luetaan myös lähellä sijaitseva entinen Jyrjövän kylä. Kylässä toimii Psofida-maatalousyrityksen sikala. Kesäasukkaiden määräksi arvioidaan noin sata henkeä. Lähistölle suunnitellaan laskettelurinnettä. ==Lähteet== Luokka:Kaprion kylät Luokka:Lomonosovin piiri
Reino Erma

Reino Mauri Erma (vuoteen 1935 Ertman; 8\. huhtikuuta 1922 Tampere – 15. tammikuuta 2010 Tampere) oli suomalainen oikeustieteilijä, joka toimi Tampereen yliopiston yksityisoikeuden professorina 1970–1985, rehtorina 1976–1981 ja kanslerina 1984–1990. Ennen yliopistouraansa Erma toimi Kansallis-Osake-Pankissa, jossa hän eteni notariaattiosastolta pankin johtokunnan jäseneksi vuonna 1961. Hän toimi pitkään myös kirkkoneuvoksena ja vuosina 1959–1960 korkeimman hallinto-oikeuden ylimääräisenä hallintoneuvoksena. Oikeustieteilijänä hänen erikoisalaansa oli rakentamisen juridiikka. ==Teoksia== *Erma, Reino: Työurakka Suomen velvoiteoikeuden mukaisen sopimustyyppinä. Väitöskirja. Helsingin yliopisto, 1955. *Hirvelä, Erkki & Erma, Reino & Kärävä, Simo: Pankkitoimen lakiasiat.. Rahalaitosten neuvottelukunta, Suomen lakimiesliiton kustannus, 1958. 11. painos 1991. ISBN 951-640-559-2. *Erma, Reino: Rakennusurakkasopimuksen tekeminen. Suomalainen lakimiesyhdistys, 1966. *Erma, Reino & Hoppu, Esko: Vahingonkorvauksesta ja sopimusvastuusta rakennusurakassa. Helsinki: Econlaw, 1976. ISBN 951-9329-02-1. *Erma, Reino & Mäkelä, Kimmo & Alasaari, Kari: Irtaimen kauppa Suomessa. Suomen lakimiesliiton kustannus, 1985. ISBN 951-640-251-8. *Erma, Reino & Koski, Pauli: Pankkilait 1969–1985: Liike-, säästö- ja osuuspankkilait selityksineen. Lakimiesliiton kustannus, 1985. ISBN 951-99703-0-4. *Erma, Reino & Lehtinen, Leena & Tolonen, Juha: Ulkomaankaupan oikeuden käsikirja. Helsinki: Lakimiesliiton kustannus, 1989. ISBN 951-640-704-8. *Erma, Reino: YSE 1983: Rakennusurakka. Helsinki: Rakennuskirja, 1991. ISBN 951-682-209-6. *Erma, Reino & Guttorm, Aimo & Lehtinen, Leena: Välimiesmenettely Suomessa ja Venäjällä. Tampere: Erma toimisto, 1999. ISBN 952-91-0702-1. ==Lähteet== Luokka:Suomen yliopistojen rehtorit ja kanslerit Luokka:Tampereen yliopiston professorit Luokka:Suomalaiset juristit Luokka:Suomalaiset professorit Luokka:Vuonna 1922 syntyneet Luokka:Vuonna 2010 kuolleet
Pia Katerma

Pia Katerma (6. lokakuuta 1905 Kajaani – 26. lokakuuta 1979 Helsinki)Kuolleita (maksullinen artikkeli) Helsingin Sanomat 30.10.1979, HS Aikakone. Viitattu 14.4.2018. oli suomalainen kuvaamataidonopettaja, tekstiilisuunnittelija ja taidemaalari. == Elämä ja ura == Katerma valmistui kuvaamataidon opettajaksi vuonna 1927 ja filosofian kandidaatiksi 1947. Hän väitteli tohtoriksi vuonna 1954. Väitöskirjan aiheena oli taiteilija Maria Wiik. Katerma toimi kuvaamataidonopettajana Nurmeksen yhteiskoulussa vuosina 1928–1929, Hämeenlinnan lyseossa vuosina 1929–1955 ja Helsingissä Tyttönormaalilyseossa vuosina 1955–1960. Myöhemmin hän oli Helsingin Taideteollisuusopiston taidekasvatuksen yliopettajana vuosina 1960–1970. Hänelle myönnettiin professorin arvonimi vuonna 1975. Hämeenlinnan vuosinaan Katerma suunnitteli tekstiilimalleja kaupungissa toimivalle Wetterhoffin kotiteollisuusopistolle. Koulun kokoelmissa on noin sata Katerman tekemää luonnosta ja työpiirustusta. Hänen ryijymallinsa Kevätlaulu kuuluu vielä nykyäänkin Wetterhoffin valmistamaan ryijyvalikoimaan. Katerman malleja julkaistiin myös Kotiteollisuus- sekä Lastu ja lanka -lehdissä. Vuonna 1936 Katerma suunnitteli Hämeenlinnan kirkoon uusia tekstiilejä, kuten messupuvut ja alttarivaatteet. Ne toteutettiin Wetterhoffin oppilastöinä kudonnanopettaja Ester Perheentuvan johdolla. Vuotta myöhemmin hän suunnitteli harvinaisina pidetyt ikkunaverhot Nakkilan kirkkoon, jonka kirkkoherrana toimi Ester Perheentuvan veli Antti Perheentupa. Katerma oli myös aktiivisesti mukana Hämeenlinnan taide-elämässä. Hän oli muun muassa vuonna 1948 perustetun Hämeenlinnan Taideyhdistyksen ensimmäinen puheenjohtaja. Myöhemmin hän oli Kuvaamataidonopettajain liiton puheenjohtaja vuosina 1955–1960. Katerma oli kiinnostunut teosofiasta ja kirjoitti Teosofinen Seuran julkaisemaan Elonpyörä-lehteen. == Teokset == * == Lähteet == Luokka:Suomalaiset tekstiilitaiteilijat Luokka:Kuvaamataidonopettajat Luokka:Suomalaiset taidemaalarit Luokka:Suomalaiset teosofit Luokka:Suomalaiset professorin arvonimen saaneet Luokka:Vuonna 1905 syntyneet Luokka:Vuonna 1979 kuolleet
Tonkolilin piirikunta

Tonkolilin piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Piirikunta rajautuu etelässä Keneman, Bon ja Moyamban, lännessä Port Lokon, pohjoisessa Bombalin sekä idässä Koinadugun ja Konon piirikunnat. Tonkolilin piieikunnan pinta-ala on 7 003 neliökilometriä. Piirikunnan hallintokeskus on Magburakan kaupunki. Muita kaupunkeja ovat Bumbuna, Masingbi, Matotoka, Yele ja Yonibana. Piirikunnan väkiluku on kehittynyt seuraavasti: 184 460 as. (1963), 206 321 as. (1974), 243 051 as. (1985), 347 197 as. (2004) ja 530 776 asukasta (VL2015). Vuonna 2015 Tonkolilin piirikunnassa asui 7,5 prosenttia Sierra Leonen väestöstä. ==Päällikkökunnat== Piirikunta on jaettu paikallishallintoa varten 11 päällikkökuntaan (), jotka ovat: Päällikkökunta Väkiluku (VL2015) Hallinnollinen keskus Gbonkolenken Yele Kafe Simiria Mabonto Kalansongoia Bumbuna Kholifa Mabang Mabang Kholifa (Kholifa Rowala) Magburaka Kunike Masingbi Kunike Barina Makali Malal Mara Rochin Sambaia (Sambaya) Bendugu Tane Matotoka Yoni Yonibana (Yoni Bana) ==Lähteet== ==Aiheesta muualla== *UN Office for the Coordination of Humanitarian Affairs: Sierra Leone – Tonkolili. District profile (updated 3.12.2015; pdf) (reliefweb.int) *Masangan piirisairaalan sivusto (masangahospital.org) Luokka:Sierra Leonen piirikunnat
Sykloteeni

Sykloteeni (C6H8O2) on rengasrakenteisiin diketoneihin kuuluva orgaaninen yhdiste. Yhdistettä voidaan käyttää hajusteissa ja elintarvikkeissa aromiaineena tuomaan karamellimaista tuoksua ja makua. ==Ominaisuudet== Huoneenlämpötilassa sykloteeni on kellertävää kiteistä ainetta. Yhdisteen haju ja maku on voimakkaan karamellimainen. Luonnossa sykloteenia esiintyy muun muassa vaahteroissa ja se on yksi vaahterasiirapin makuyhdisteistä. Sykloteeniä muodostuu myös Maillard-reaktioiden yhteydessä kuumennettaessa sokereita esimerkiksi lihaan ja kahvipapuihin. Maillard-reaktioissa muodostuu asetolia, joka edelleen syklisoituu sykloteeniksi. 1,2-diketonina sykloteeni voi esiintyä sekä keto- että enolimuodoissa ja kaiken kaikkiaan erilaisia tautomerisia muotoja sykloteenilla on 12. Kiinteänä sykloteeni esiintyy pääasiassa enolina ja liuoksissa diketonina. ==Käyttö== Sykloteenia voidaan käyttää ruuissa ja juomissa tuomaan niihin karamallimaisia ja hedelmäisiä makuja ja hajuja. Lisäksi sitä voidaan käyttää hajusteena. ==Lähteet== == Aiheesta muualla == Luokka:Ketonit
Antti Perheentupa

Antti Perheentupa (vuoteen 1908 Söderlund, 6. tammikuuta 1889 Laitila – 14. marraskuuta 1975 Nakkila) oli suomalainen pappi ja lähetyssaarnaaja. == Elämä == Laitilassa maanviljelijäperheeseen syntynyt Perheentupa opiskeli Suomen Lähetysseuran lähetyskoulussa 1913–1919 ja toimi sen jälkeen lähetyssaarnaajana Ambomaalla 1920–1928. Kotimaahan palattuaan Perheentupa vihittiin papiksi vuonna 1930, jonka jälkeen hän oli pappina Alastarolla 1930, Lappi Tl:ssä 1931, Nakkilassa 1931–1933, Eurajoella 1933–1934 sekä Nakkilan kirkkoherrana 1934–1950. Vuonna 1949 Perheentupa oli perustamassa Porin Diakonissalaitosta, jonka ensimmäisenä johtajana hän toimi. Vuonna 1956 Perheentupa perusti Porin Tiilimäen kaupunginosaan kehitysvammaisille tarkoitetun Porin Hoivakodin, joka muutti Ulvilaan saman vuoden aikana. Vuodesta 1968 se on tunnettu Perheentuvan mukaan nimellä Antinkartano. Perheentuvan puoliso oli Suoma Augusta Viktröm. Heidän poikiaan ovat vuonna 2007 kuollut SDP:n kansanedustaja Antti-Veikko Perheentupa sekä pediatri Jaakko Perheentupa. Perheentuvan veli Erkki Perheentupa oli kokoomuksen kansanedustaja ja Lapuan liikkeen aktiivi, sisar Ester Perheentupa tunnettiin tekstiilisuunnittelijana. Perheentupa on haudattu Nakkilan hautausmaalle. == Teokset == * * * * == Lähteet == Luokka:Suomalaiset papit Luokka:Suomen Lähetysseuran lähetystyöntekijät Luokka:Vuonna 1889 syntyneet Luokka:Vuonna 1975 kuolleet
Port Lokon piirikunta

Port Lokon piirikunta () on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Piirikunta rajautuu pohjoisessa Kambian, idässä Tonkoilin ja Moyamban sekä lounaassa Läntisen alueen maaseudun piirikuntaan. Länsipuolella lainehtii Atlantin valtameri. Port Lokon piirikunnan pinta-ala on 5 719 neliökilometriä. Piirikunnan hallintokeskus on Port Lokon kaupunki. Muita kaupunkeja ovat Foredugu, Lungi, Lunsar, Mange ja satamakaupunki Pepel. Piirikunnan väkiluku on kehittynyt seuraavasti: 247 463 as. (1963), 292 244 as. (1974), 329 344 as. (1985), 453 746 as. (2004) ja 614 063 asukasta (VL2015). Vuonna 2015 Port Lokon piirikunnassa asui 8,7 prosenttia Sierra Leonen väestöstä eli se oli pääkaupungin jälkeen Sierra Leonen väkirikkain piirikunta. Port Lokon piirikunta on merkittävää aluetta myös esimerkiksi Lungin kansainvälisen lentoaseman ja malmin vientisatama Pepelin takia. Piirikunnan lounaisosan Koyan päällikkökuntaan on rakenteilla kiinalaisten rahoittama, osin kiistanalainen Mamaman kansainvälinen lentoasema. Asema sijoittuisi aiempaa lähemmäksi, maanteitse noin 60 kilometriä pääkaupunki Freetownista itään. Piirikunnan vesistöistä merkittävimmät ovat Atlanttiin laskevat Rokel- ja Little Scarcies -joet, sekä Rokel- ja Bankasokajokien suulle muodostunut estuaari, jota joskus kutsutaan myös omalla jokeen viittaavalla nimellään (Sierra Leone River). ==Päällikkökunnat== Piirikunta on jaettu paikallishallintoa varten 11 päällikkökuntaan (), jotka ovat: Päällikkökunta Väkiluku (VL2015) Hallinnollinen keskus Bureh Kasseh Makonteh (Bureh Kaseh) Mange Buya Romende Foredugu Dibia (Debia) Gbinti Kaffu Bullom Mahera Koya Songo Lokomasama (Loko Massama) Petifu Maforki Port Loko Marampa Lunsar Masimera Masimera Sanda Magbolontor Sendugu T.M. Safroko Miraykulay ==Lähteet== ==Aiheesta muualla== *UN Office for the Coordination of Humanitarian Affairs: Sierra Leone – Port Loko. District profile (updated 29.12.2015; pdf) (reliefweb.int) Luokka:Sierra Leonen piirikunnat
Kemiallinen rapautuminen

Kemiallinen rapautuminen on kallioperän rikkoutumista veteen liuenneiden happojen vaikutuksesta. Näitä happoja liukenee veteen ilmasta, maasta ja eloperäisestä aineksesta. Kalkkikiveä sisältävillä alueilla kemiallista rapautumista tapahtuu usein ja paljolti rapautuneesta kalkkikivialueesta käytetään nimitystä karstimaa. Karstimaan muotoja ovat tippukiviluolat ja romahtaneet entiset tippukiviluolat eli doliinit ja poljeet. Mineraalit rapautuvat sitä helpommin, mitä enemmän olot, joissa ne ovat syntyneet, poikkeavat niiden nykyisestä ympäristöstä. Esimerkiksi syvällä maan sisällä kovassa paineessa syntyneet syväkivet rapautuvat pintakiviä helpommin. Sellaisissa paikoissa, missä kallio on veden huuhtoma ja kallioperä sisältää suurirakeisia mineraaleja, syntyy joskus kuopanmuotoisia rapautumismuodostumia. == Katso myös == * Rapautuminen * Mekaaninen rapautuminen * Bioeroosio == Lähteet == Luokka:Geologiset prosessit Luokka:Eroosio
Sendo

Sendo oli brittiläinen matkapuhelinvalmistaja. Yritys perustettiin 1998 Birminghamissa. Ohjelmistoyhtiö Microsoft omisti 10% osakkuuden Sendosta. Sendo ja Microsoft kehittivät käyttöjärjestelmää nimeltä Stinger, josta myöhemmin tuli Microsoftin Smartphone 2002 ohjelmisto. Yhtiön puhelinta Z100 ei julkaistu koskaan Sendon haastettua Microsoftin oikeuteen vuonna 2003. Yhtiö lakkautettiin vuonna 2005 Motorolan ostettua sen. Yhtiö lisensoi Nokian Series 60 alustan ja korvasi sillä Microsoftin alustan. == Tuotteet == * Sendo X == Lähteet == Luokka:Brittiläiset teollisuusyritykset Luokka:Matkapuhelinvalmistajat Luokka:Entiset brittiläiset yritykset